

**Mart Võrklaev** Teie: 26-4/2023/1989

[info@rahandusministeerium.ee](mailto:info@rahandusministeerium.ee) Meie: 2023 nr 18

**Eesti Puuetega Inimeste Koja arvamus „Toetuse andmise tingimused valdkondlike digipöörete toetamiseks“ eelnõule**

Toetuse andmise tingimuste eesmärgiks on toetada erinevaid valdkondlike digipöördeid, sealhulgas tagades inimeste põhiõiguste kaitse, tõsta teadlikkust ning pakkuda kasutajale avalikke digiteenuseid kasutajamugavalt, küberturvaliselt, andmepõhiselt, etteaimavalt ja kättesaadavalt igas piirkonnas. Eelnõu seletuskirjast loeb, et digiteenuseid arendatakse jälgides ning planeerides seda, et avalike teenuste pakkumist võimaldavad infosüsteemid oleksid digiligipääsetavad, st oluline on arendamisel rakendada ligipääsetavuse standardite nõudeid.

Eesti Puuetega Inimete Koda on seisukohal, et ligipääsetavus on digipöörde projekti osana kohustuslik nõue, mitte vabatahtlik kriteerium, seega tuleks seda ka eelnõu seletuskirjas selgelt väljendada.

Samuti on ligipääsetavuse nõue oluline, et ligipääsetavus oleks olulisel kohal nii projekti loomise algfaasis kui ka kogu projekti eluea vältel, et tagada ÜRO puuetega inimeste õiguste konventsiooni artikli 9 („Juurdepääsetavus“) punkt 1, mille kohaselt tuleb konventsiooni ratifitseerinud riigil tagada puuetega inimestele teistega võrdsetel alustel juurdepääs füüsilisele keskkonnale, transpordile, teabele ja suhtlusele, sealhulgas info- ja kommunikatsioonitehnoloogiatele ja -süsteemidele, ning muudele avalikele ehitistele ja teenustele nii linna- kui ka maapiirkondades ning punkt 2 lõige f, osalisriigid viivad läbi meetmeid selleks, et edendada muid asjakohaseid puuetega inimestele osutatava abi ja toe vorme, et tagada neile juurdepääs teabele.

Lugupidamisega

*(allkirjastatud digitaalselt)*

Maarja Krais-Leosk

Eesti Puuetega Inimeste Koja tegevjuht

maarja.krais-leosk@epikoda.ee

tel +372 661 6393

Jakob Rosin

Eesti Pimedate Liidu esimees

jakob@pimedateliit.ee

tel +372 523 2932

Mari Puuram

Eesti Puuetega Inimeste Koja nõunik

mari.puuram@epikoda.ee

tel +372 5401 0437